PTTEP ราคาน้ำมันดิบมีแนวโน้มเพิ่มสูงขึ้นแนะซื้อเป้าหมาย 142 บาท
PTTEP ราคาน้ำมันดิบมีแนวโน้มเพิ่มสูงขึ้นแนะซื้อเป้าหมาย 142 บาท
9 เม.ย. 2562

บล.ไอร่า ระบุในบทวิเคราะห์วันนี้ (9 เม.ย.62) ว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาน้ำมันดิบดูไบ ล่าสุดอยู่ที่ 69 เหรียญสหรัฐฯต่อบาร์เรล สูงสุดนับจากกลางพ.ย.61 ส่งผลดีโดยตรงต่อ PTTEP
PTTEP แจ้งเข้าซื้อกิจการ Murphy Oil Corporation ประเทศมาเลเซีย เมื่อ 21/3/62 ซึ่งปัจจุบันทั้ง 2 บริษัทมีการลงทุนในธุรกิจสำรวจและผลิตปิโตรเลียม จำนวน 5 โครงการ ประกอบด้วย (1) โครงการที่อยู่ในระยะผลิต 2 โครงการ (2) โครงการที่อยู่ในระยะพัฒนา 1 โครงการ และ (3) โครงการที่อยู่ระยะสำรวจ 2 โครงการ โดยประมาณการปริมาณสำรองปิโตรเลียม (2P*) จำนวน 274 ล้านบาร์เรลเทียบเท่าน้ำมันดิบ และมีปริมาณขายสุทธิปี’ 61 ประมาณ 48,000 บาร์เรลเทียบเท่าน้ำมันดิบต่อวัน (เป็นน้ำมันและคอนเดนเสท 62%) คิดเป็นมูลค่าลงทุน 2,127 M.USD (ประมาณ 67,100 ล้านบาท) ซึ่งคาดไม่กระทบต่อฐานะการเงินของ PTTEP เนื่องจากมีเงินสดและเงินลงทุนระยะสั้น สิ้นปี’61 สูงถึง 130,000 ล้านบาท
คาดสรุปภายในไตรมาส 2/62 เบื้องต้นคาดเพิ่ม EBITDA ให้ PTTEP ประมาณ 500 – 600 M.USD (ประมาณ 17,400 ล้านบาท หรือคิดเป็น EBITDA growth ประมาณ 14%) ต่อปีในช่วงปี’63 – 64 และจะเพิ่มขึ้นอีกในช่วงปี’65 หลังโครงการ Sabah H ผลิตเต็มกำลัง
เมื่อพิจารณาถึงผลตอบแทนที่จะได้รับ และปริมาณสำรอง 2P ที่ 274 ล้านบาร์เรลต่อวัน ถือว่าค่อนข้างคุ้มค่า พร้อมคาดระยะสั้นจะเพิ่มกำลังผลิต PTTEP ขึ้นอีก 15% เป็น 366 kboed และคาดราคาน้ำมันดิบดูไบที่ระดับ 66 USD/bbl คาดส่งผลดีต่อผลการดำเนินงานช่วง 1H/62 ประเมินราคาเป้าหมายปี’62 เท่ากับ 142 บาท แนะนำ “ซื้อลงทุน”
 